Hamilton semmibe vette a csapatutasítást
A csapatvezető részletesen átbeszélte a Mercedes két versenyzőjével a történteket.
Megegyezés született a Mercedes istállón belül azután, hogy Lewis Hamilton semmibe vette a kapott instrukciókat a vasárnapi Forma-1-es Magyar Nagydíjon. Toto Wolff csapatfőnök a mogyoródi GP során felszólította a brit versenyzőt, hogy engedje el márkatársát, a világbajnoki pontversenyben éllovas Nico Rosberget. A Hungaroringen tavaly győztes Hamilton azonban nem engedelmeskedett, s végül megszerezte a harmadik helyet, míg német riválisa negyedik lett.

“Mindkettejükkel másfél órát beszéltem telefonon. Abban maradtunk, hogy a rádión érkező utasításokat betartják, még ha azok irracionálisnak is tűnnek” – jelentette ki szerdán Wolff, aki felidézte, hogy a szezon elején aláírt megállapodás szerint nem szabad akadályozni a más stratégiával versenyző márkatársat.

Az osztrák csapatfőnök hétfőn még úgy nyilatkozott, hogy nem ad több utasítást pilótáinak a futamok közben, mivel a hátralévő futamokon már nem várható el, hogy tekintettel legyenek egymásra.

Az egyhónapos nyári szünet előtt Rosberg 11 pontos előnnyel vezet Hamilton előtt. A két pilóta a szezon során többször is összetűzésbe keveredett, és a hírek szerint egy ideje nincsenek beszélő viszonyban egymással. Rosberg jelenleg Dél-Franciaországban készül a hétvégén sorra kerülő templomi esküvőjére, Hamilton pedig az Egyesült Államokban nyaral.

Ahol a futball esze és szíve találkozik!

Válogatott írások a legjobbaktól.

Minden hónapban legalább 24 kiemelkedő színvonalú tartalom havi 990 forintért. Próbáld ki 490 forintért az első hónapban!

Ahogyan szerzőgárdánk összetétele ígéri, a legkülönfélébb műfajokban, témákban jelennek majd meg szövegek: lesznek elemzések, interjúk, kisprózák, riportok, lesznek hazai és nemzetközi témák, adat- és véleményalapú cikkek egyaránt.

Tartsatok velünk minél többen, hogy együtt alakíthassuk, építhessük az új magyar futballújságot, amely leginkább az írások nívójával és egyediségével akar kitűnni! Fizessetek elő, olvassatok, kövessetek minket, vitatkozzatok velünk, adjatok ötleteket! Várjuk ebbe a közösségbe mindazokat, akiknek a futball csak egy játék, s mindazokat, akiknek a futball több mint egy játék.

KIPRÓBÁLOM!
Forma-1